ai4bharat/Pralekha huggingface dataset:
وزارت خزانہ
حقیقی جی ڈی پی کی شرح نمو 2022-2021 میں 8.7 فیصد ہے، جو 20-2019 کی حقیقی جی ڈی پی سے 1.5 فیصد زیادہ ہے
مرکزی حکومت نے کھپت کو بڑھانے اور افراط زر کو کم رکھنے کے لیے پٹرول اور ڈیزل پر سنٹرل ایکسائز ڈیوٹی میں کمی کی
مرکزی وزیر مملکت برائے خزانہ جناب پنکج چودھری نے آج لوک سبھا میں ایک سوال کے تحریری جواب میں بتایا ہے کہ قومی شماریاتی دفتر  کے جاری کردہ عارضی تخمینوں کے مطابق، 2022-2021 میں ہندوستانی معیشت نے 20-2019 کی وبائی بیماری سے پہلے کی حقیقی جی ڈی پی کی سطح کو مکمل طور پر بحال کر لیاہے۔
مزید تفصیلات بتاتے ہوئے، وزیر موصوف نے کہا کہ قومی شماریاتی دفتر  کے جاری کردہ عارضی تخمینوں کے مطابق، 2021-22 میں ہندوستانی معیشت نے 2020 -2019 کی وبائی بیماری سے پہلے کی حقیقی جی ڈی پی کی سطح کو مکمل طور پر دوبارہ سے حاصل کرلیا ہے۔ 2022-2021 میں حقیقی جی ڈی پی کی شرح نمو 8.7 فیصد ہے، جو 20-2019 کے حقیقی جی ڈی پی سے 1.5 فیصد زیادہ ہے۔ وزیر موصوف نے کہا کہ حالیہ عالمی بحران کی وجہ سے، مختلف بین الاقوامی ایجنسیوں نے، مالی سال 2023 -2022 اور مالی سال 2024-2023 کے لیے، ہندوستان سمیت کئی ممالک کی ترقی کے تخمینوں پر نظر ثانی کی ہے لیکن ہندوستان کی نظرثانی شدہ نمو اب بھی بڑی ترقی یافتہ اور ابھرتی ہوئی مارکیٹ کی معیشتوں کے مقابلے میں زیادہ ہے۔
وزیر موصوف نے کہا کہ مرکزی حکومت نے پٹرول اور ڈیزل پر سنٹرل ایکسائز ڈیوٹی میں مئی 2022 سے بالترتیب8 روپے اور 6 روپے فی لیٹر کی کمی کی ہے تاکہ معیشت کو مزید تقویت مل سکے اور کھپت کو فروغ دیا جا سکے اور افراط زر کو کم رکھا جا سکے، اس طرح غریب اور متوسط آمدنی والے طبقے کی مدد کی جارہی ہے۔
اسی کے ساتھ ساتھ وزیر موصوف نے یہ بھی بتایا کہ حکومت کے حالیہ اقدامات جیسے سونے کی درآمدات پر کسٹم ڈیوٹی کو 10.75 فیصد سے بڑھا کر 15 فیصد کرنا، ۔ گھریلو خام تیل پر 17,000 روپے فی ٹن  کا سیس عائد کرنا اور ڈیزل اور ایوی ایشن ٹربائن فیول کی برآمدات پر ایس اے ای ڈی /سیس 11 روپے فی لیٹر اور 4 روپے فی لیٹر کی شرح سے، حکومت کی ٹیکس وصولیوں پر مثبت اثرات مرتب ہونے کا امکان ہے۔
وزیر موصوف نے مزید کہا کہ 2023-2022کی پہلی سہ ماہی میں جی ایس ٹی کی وصولیوں میں پچھلے سال کی اسی مدت کے مقابلے میں 36.4 فیصد اضافہ ہوا ہے جو حکومت کی مضبوط آمدنی کی پوزیشن کو ظاہر کرتا ہے۔ جی ایس ٹی کی شرحوں میں حالیہ نظر ثانی سے حکومت کے محصولات کی وصولی میں مزید اضافہ متوقع ہے۔
زراعت اور کاشتکاروں کی فلاح و بہبود کی وزارت
مائیکرو سینچائی فنڈ  کی جانب سے سود میں رعایت والے قرضے کا اجراء
نئی دہلی،20؍نومبر: این اے بی اے آر ڈی کے ساتھ وضع کردہ مائیکرو سینچائی فنڈ  5000 کروڑ روپے کے مجموعی فنڈ کے ساتھ 20-2019 میں فعال بنایا گیا تھا۔ اس فنڈ کا مقصد ریاستوں کو چھوٹے پیمانے کی سینچائیوں کے پروجیکٹوں کو توسیع دینے کے لئے ،سود میں رعایت والا قرضہ حاصل کرنے کی سہولت فراہم کرنا ہے، جنہیں خصوصی اور اختراعی پروجیکٹوں کو شروع کرکے اور چھوٹے سینچائی نظاموں کی تنصیب کے لئے، کسانوں کی حوصلہ افزائی کرنے والے ،پی ایم کے ایس وائی – پر ڈراپ مور کروپ، کے تحت دستیاب گنجائشوں سے بالا تر چھوٹے سینچائی کے لئے، ترغیبات بھی فراہم کرنا ہے۔
ایم آئی ایف کی اسٹیئرنگ کمیٹی نے 3971.31 کروڑ روپے کے قرضے کے لئے پروجیکٹوں کو منظوری دے دی ہے، جس میں گجرات کے لئے 764.13 کروڑ روپے ، تمل ناڈو کے لئے 1357.93 کروڑ روپے ، آندھرا پردیش کے لئے 616.13 کروڑ روپے، مغربی بنگال کے لئے 276.55 کروڑ روپے ، ہریانہ کے لئے 790.94 کروڑ روپے ، پنجاب کے لئے 150.00 کروڑ روپے اور اتراکھنڈ کے لئے 15.63 کروڑ روپے شامل ہیں۔
این اے بی اے آر ڈی نے ، ہریانہ، تمل ناڈو اور گجرات کے قرضوں کو جاری کردیا ہے۔ اس طرح سے 1754.60 کروڑ روپے کی مجموعی رقم ابھی تک ریلیز کی جاچکی ہے، جس میں آندھرا پردیش کو 616.13 کروڑ روپے، تمل ناڈو کو 937.47 کروڑ روپے، ہریانہ کو 21.57 کروڑ روپے اور گجرات کے لئے 179.43 کروڑ روپے شامل ہیں۔
کیمیکلز اور فرٹیلائزر کی وزارت
زیادہ سبسڈی کیمیاوی کھاد کے لئے بوجھ
نئی دہلی، 13 دسمبر 2019، کیمیکل اور فرٹیلائزر کے مرکزی وزیر جناب ڈی وی سدادنند گوڑا نے آج راجیہ سبھا میں ایک سوال کا تحریری جواب دیتے ہوئے بتایا کہ یوریا ملک بھر میں کسانوں کو قانونی طور پر نوٹیفائی کردہ زیادہ سے خردہ قیمت  پر فراہم کیا جارہا ہے۔ یوریا کے 45 کلوگرام بیک کی ایم آر پی 242 روپے فی بیگ ہے  اور 50 کلوگرام کے یوریا کے بیگ کی قیمت 268 روپے فی بیگ ہے ۔ کسانوں کو جس قیمت پر کیمیائی کھاد فراہم کی جارہی ہے اور جس قیمت پر یوریا تیار کرنے والی کمپنیاں/ درآمد کار حکومت ہند سے اس کی قیمت وصول کررہی ہیں۔ یہ فرق سبسڈی کے ذریعہ ادا کیا جاتا ہے۔ یہی وجہ ہے کہ کسانوں کو مناسب ایم آر پی پر یوریا دستیاب ہے جس کے لئے حکومت کی طرف سے سبسڈی فراہم کی جاتی ہے۔
فاسٹ فیٹ اور پوٹاش پر مبنی کیمیاوی کھاد کا جہاں تک تعلق ہے حکومت یکم اپریل 2010 سے اجزا پر مبنی پالیسی اپنا رہی ہے جو پوٹاش اور فاسٹ فیٹ  کیمیائی کھاد کے لئے ہے۔ مذکورہ پالیسی کے تحت سالانہ بنیاد پر سبسڈی کی ایک مخصوص رقم طے کی جاتی ہے اور یہ پی اینڈ کے کے فرٹیلائزر پر دی جاتی ہے۔اسی مناسبت سے جب کوئی کسان ایم آر پی پر کیمیاوی کھاد کی خریداری کرتا ہے تو وہ براہ راست سبسڈی کا فائدہ اٹھاتا ہے۔
۔۔۔۔۔۔۔۔۔۔۔
م ن۔وا۔ن ا۔
U- 5834
(Visitor Counter : 82
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد108.47 کروڑسے تجاوزکرگئی ہے
سردست شفایابی کی شرح 98.24 فیصد ہے
گذشتہ 24 گھنٹوں میں11,451نئے معاملے درج ہوئے ہیں
بھارت میں فی الحال1,42,826مریض زیر علاج ہیں، جو262 دنوں میں سب سے کم تعداد ہے
جانچ کے بعد متاثر پائے جانے والے مریضوں کی ہفتہ وار شرح  ہے، جو پچھلے45 دنوں میں2 فیصد سے کم ہے
گذشتہ 24 گھنٹوں کے دوران 23,84,096 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد108.47 کروڑ  سے تجاوز کرگئی ہے۔ یہ حصولیابی ملک بھر میں 1,09,98,126 سیشنز میں حاصل کی گئی۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
صحت کے دیکھ بھال کرنے والے کارکنان
|
|
پہلی خوراک
|
|
1,03,79,606
|
|
دوسری خوراک
|
|
92,24,881
|
|
صف اوّل کے کارکنان
|
|
پہلی خوراک
|
|
1,83,72,723
|
|
دوسری خوراک
|
|
1,60,37,946
|
|
18 تا 44 سال کی عمر کے افراد
|
|
پہلی خوراک
|
|
42,45,43,385
|
|
دوسری خوراک
|
|
15,14,76,624
|
|
45 تا 59 سال کی عمر کے افراد
|
|
پہلی خوراک
|
|
17,63,88,452
|
|
دوسری خوراک
|
|
9,93,34,705
|
|
60 سال سے زیادہ کی عمر کے افراد
|
|
پہلی خوراک
|
|
11,06,32,907
|
|
دوسری خوراک
|
|
6,82,87,034
|
|
میزان
|
|
1,08,47,23,042
پچھلے 24 گھنٹے میں 13,204مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر 3,37,63,104 ہوگئی ہے۔
جس کے نتیجے میں، بھارت میں صحت یابی کی شرح 98.24 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل134دنوں سے یومیہ نئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن 11,451 نئے معاملات درج ہوئے ہیں۔
زیر علاج مریضوں کی تعدادفی الحال1,42,826ہے، جو262 دنوں میں سب سے کم ہے۔ سر دست زیر علاج مریضوں کی تعداد ملک بھرکے مجموعی متاثرہ معاملوں کا0.42 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 8,70,058 نمونوں کی جانچ کی گئی ۔ بھارت میں اب تک مجموعی طور پر تقریباً 61.60 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 1.26 فیصد ہوگئی ہے،جو گذشتہ35 دنوں سے2 فیصد سے بھی کم ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 1.42فیصد ہے۔ یومیہ متاثرہ افراد کی شرح پچھلے35 دنوں سے3فیصد سے بھی نیچے آگئی ہے اورلگاتار63 دنوں سے یہ شرح 3 فیصد سے نیچے درج ہورہی ہے۔
وزیراعظم کا دفتر
بنگالی پلے بیک گلوکار ہ گیتاشری سندھیا مکھوپادھیائےکے انتقال پر وزیر اعظم کی طرف سے تعزیت
وزیر اعظم جناب نریندر مودی نے بنگالی پلے بیک گلوکارہ گیتا شری سندھیا مکھوپادھیائے کے انتقال پر گہرے رنج وغم کا اظہار کیا ہے۔
وزیراعظم نے سلسلے وار ٹویٹ پیغامات میں کہا:
‘‘گیتا شری سندھیا مکھوپادھیائے جی کے انتقال سے ہمیں انتہائی دکھ ہوا ہے ۔ ہماری ثقافتی دنیا، کافی محروم ہوگئی ہے۔ ان کے سریلے گیت، آنے والی نسلوں کو محظوظ کرتے رہیں گے۔ دکھ کی اس گھڑی میں میری ہمدردیاں ان کے کنبے اور پرستاروں کے ساتھ ہیں۔’’
مواصلات اور اطلاعاتی ٹیکنالوجی کی وزارت
کابینہ نے میسرس اے ٹی سی ایشیا پیسیفک پی ٹی ای لمیٹیڈ کے ذریعے میسرس اے ٹی سی ٹیلی کام انفراسٹرکچر پرائیویٹ لمیٹیڈ میں 2480.92 کروڑ روپئے کی براہ راست غیرملکی سرمایہ کاری  کو منظوری دی
نئی دہلی:25 نومبر، 2020:وزیراعظم جناب نریندر مودی کی صدارت میں اقتصادی اُمور سے متعلق کابینہ کمیٹی نے میسرس ٹاٹا ٹیلی سروسز لمیٹیڈاور ٹاٹا سنس پرائیویٹ لمیٹیڈکے ذریعے پُٹ آپشن کے استعمال کے نتیجے کے طور پر میسرس اے ٹی سی ایشیا پیسیفک پی ٹی ای لمیٹیڈ کے ذریعے میسرس ٹیلی کام انفراسٹرکچر پرائیویٹ لمیٹیڈ میں اکویٹی شیئرپونجی کے 12.32 فیصد کی تحویل کیلئے براہ راست غیرملکی سرمایہ کاری  کی تجویز کو منظوری دے دی ہے۔
اس سے 2480.92 کروڑ روپئے کی براہ راست غیرملکی سرمایہ کاری ہوگی۔ اس منظوری کے ساتھ، اے ٹی سی ٹیلی کام انفراسٹرکچر پرائیویٹ لمیٹیڈ میں میسرس اے ٹی سی ایشیا پیسیفک پی ٹی ای لمیٹیڈ  کی مجموعی براہ راست غیرملکی سرمایہ کاری  مالی برس 19-2018 سے 21-2020 تک 5417.2 کروڑ روپئے ہوگی۔
تفصیلات:
میسرس اے ٹی سی ٹیلی کام انفراسٹرکچر پرائیویٹ لمیٹیڈ ٹیلی کام آپریٹروں کو ٹیلی کام بنیادی ڈھانچے کی خدمات فراہم کرنے کی تجارت میں لگی ہوئی ہے۔
 کمپنی نے 86.36 فیصد تک کی ایف ڈی آئی کی منظوری دی ہے اور اس منظوری کے ساتھ یہ بڑھ کر 98.68 فیصد  ہوجائے گی۔
 مالی برس 21-2020 کے دوران میسرس اے ٹی سی ایشیا پیسیفک پی ٹی ای لمیٹیڈ کے ذریعے میسرس اے ٹی سی ٹیلی کام انفراسٹرکچر پرائیویٹ لمیٹیڈ میں براہ راست غیرملکی سرمایہ کاری 2480.92 کروڑ روپئے ہوگی اور مالی برس 19-2018 میں ایف ڈی آئی تجاویز  میں دی گئی منظوری کو دیکھتے ہوئے کُل ملاکر 5417.2 کروڑ روپئے ہوگی۔
اثرات:
ہندوستان میں غیرملکی سرمایہ کاری کی آمد سے اقتصادی ترقی کو بڑھاوا ملے گا، ساتھ ہی ساتھ اختراعات کو بھی بڑھاوا ملے گا۔
پس منظر:
ٹیلی کام سروسز سیکٹر میں 100 فیصد تک کی ایف ڈی آئی کی اجازت دی گئی ہے، جس میں 49فیصد تک خودکار طریقے سے اور 49فیصد سے بعد کا حصہ سرکاری طریقے سے ہوگا بشرطیکہ ٹیلی مواصلات کا محکمہ  کے ذریعے وقتاً فوقتاً جاری کردہ لائسنس اور سیکیورٹی سے متعلق شرطوں پر عمل آوری لائسنس رکھنے والی کمپنیوں اور سرمایہ کاروں کے ذریعے کیا جائے۔
کمپنی ٹیلی مواصلات کے محکمے کے ذریعے دی گئی مختلف منظوریوں کے مطابق ٹیلی کام آپریٹروں کو پیسو ٹیلی کام بنیادی ڈھانچہ خدمات فراہم کرنے کی تجارت میں لگی ہوئی ہے۔
م ن۔م ع۔ ع ن
U NO: 7545
(Visitor Counter : 125
وزارت سیاحت
سیاحت کے سیکٹر کی حوصلہ افزائی:مرکزی وزیر جناب جی کشن ریڈی نے سیاحت سیکٹر کی خدمات کو لون گارنٹی اسکیم کے تحت چیک ، منظوری نامے سونپے
نئی دہلی،26دسمبر؍2021:
سیاحت ، ثقافت اور شمال مشرقی خطہ ترقی کے مرکزی وزیر جناب جی کشن ریڈی نے آج اتوار کو حیدر آباد میں وزارت سیاحت کے شمالی خطے کی اِکائی کے ذریعے منعقد ایک پروگرام میں کووڈ متاثرہ سیاحت سیکٹر کی خدمات کے لئے لون گارنٹی اسکیم کے تحت قرض حاصل کرنے والے اسٹیک ہولڈرز کو چیک اور منظوری نامے سونپے۔
مرکزی وزیر جناب ریڈی نے اِس پروگرام میں کہا کہ مندر شہر بھدراچلم میں بنیادی ڈھانچے کی ترقی کی جارہی ہے اور یہ ’’رامائن سرکٹ‘‘کا آخری اسٹیشن ہوگا۔انہوں نے یہ بھی بتایا کہ سیاحت پر ایک مسودہ پالیسی تیار کی جارہی ہے۔
جناب ریڈی نے کہا کہ سیاحت صنعت کووڈ-19وباء سے سب سے زیادہ بری طرح متاثر ہونے والی خدمات شعبوں میں سے ایک ہے، جس نے سیاحت صنعت سے متعلق اسٹیک ہولڈرز کی روزی روٹی کو بھی کافی متاثر کیا ہے۔اُنہوں نے کہا کہ ایسے اسٹیک ہولڈرز کی تکالیف کو کم کرنے اور اُن کے اپنے کاروبار اور روزی روٹی کو پھر سے درست کرنے میں مدد کرنے کیلئے وزیر اعظم جناب نریندر مودی رعایتی شرح پر کریڈٹ گارنٹی اسکیم کے تحت قرض کی شکل میں مالی امداد دینا چاہتے ہیں۔ اِس کے اہم استفادہ کنندگان ریاستی حکومتوں کے ذریعے منظور شدہ مقامی گائیڈ کے علاوہ ٹور آپریٹرز، ٹریول ایجنٹ، ٹورسٹ ٹرانسپورٹ آپریٹر اور وزارت سیاحت کے ذریعے منظور شدہ علاقائی سطح کے ٹورسٹ گائیڈ ہوں گے۔
وزارت ثقافت کے جنوبی خطہ دفتر کے ذریعے نشان زد تقریباً 32 ایل جی ایس سی اے ٹی ایس ایس درخواست گزاروں کو آج حیدرآباد شہر میں منعقد اِس پروگرام میں لون گارنٹی اسکیم کے تحت چیک اور منظوری نامے دیئے گئے۔
اِس منصوبے کے تحت وزارت ثقافت کے ذریعے منظور شدہ ہر درخواست گزار کو 10لاکھ روپے تک کا قرض دیا جارہا ہے۔ وزارت ثقافت کے ذریعے منظور شدہ ہر علاقائی ٹورسٹ گائیڈ اور ریاستی حکومت و مرکز کے زیر انتظام ریاستوں کے ذریعے تسلیم شدہ ہر ٹورسٹ گائیڈ کو ایک لاکھ روپے تک کا قرض دیا جارہا ہے۔
اِس تقریب میں وزارت ثقافت ، وزارت مالیات، جنوبی ریاستوں کے سیاحت کے محکموں کے اعلیٰ افسران اور سیاحت صنعت کے مختلف شعبوں کے اسٹیک ہولڈرز نے حصہ لیا۔
صدر جمہوریہ کا سکریٹریٹ
کسی ملک کی شمولیتی ترقی کے لئے صنعتی ترقی کے ساتھ ساتھ مضبوط سماجی و اقتصادی ڈھانچہ بھی ضروری ہے:صدر کووند
صدر جمہوریہ نے راؤر کیلا اسٹیل پلانٹ میں سُپر اسپیشلٹی اسپتال کا افتتاح کیا
صدر جمہوریہ جناب رام ناتھ کووند نے کہا کہ کسی بھی ملک کی شمولیتی ترقی کے لئے صنعتی ترقی کے ساتھ ساتھ مضبوط سماجی و اقتصادی ڈھانچہ بھی ضروری ہے۔ انہوں نے آج کو راؤر کیلا اسٹیل پلانٹ میں سُپر اسپیشلٹی اسپتال کے افتتاح کے موقع پر خطاب کیا۔
صدر جمہوریہ نے کہا کہ راؤر کیلا اسٹیل پلانٹ میں ہمارے ملک کی صنعتی ترقی میں ایک اہم رول نبھایا ہے۔ انہوں نے اس بات پر زور دیا کہ کسی بھی ملک کی شمولیتی ترقی کےلئے صنعتی ترقی کے ساتھ ساتھ مضبوط سماجی و اقتصادی ڈھانچہ بھی ضروری ہے۔ انہوں نے اس بات پر زور دیا کہ اس معاملے میں راؤر کیلا اسٹیل پلانٹ حساس ہے۔ اس نے نہ صرف صنعتی سرگرمیوں میں، بلکہ صحت، تعلیم، ثقافت اور کھیل وغیرہ کے شعبے میں تبدیلی لانے کےلئے مسلسل کوشش کی ہے۔
صدر جمہوریہ نے کہا کہ اب تک یہ علاقہ سُپر اسپیشلٹی اسپتال سے محروم تھا۔ انہوں نے مزید کہا کہ 6 سال پہلے وزیر اعظم نے ایک سُپر اسپیشلٹی اسپتال کے طور پراسٹیل جرنل ہاسپٹل کی تعمیر کی بنیاد رکھی تھی اور آج یہ اسپتال علاقے کے لوگوں کی خدمت کے لئے تیار ہے۔ صدر جمہوریہ نے اس با ت کا ذکر کیا کہ یہ اسپتال نہ صرف اُڈیشہ بلکہ جھارکھنڈ اور چھتیس گڑھ کے قریبی علاقوں کی سُپر اسپیشلٹی طبی ضروریات کو بھی پورا کرے گا۔
صدر جمہوریہ نے آگے کہا کہ تعلیم اور طبی خدمات، گورننس کے دو اہم ستون ہیں۔ان دونوں نے انسانی تہذیب کے فروغ میں اہم تعاون دیا ہے، لیکن گزشتہ برسوں میں طبی خدمات کی اہمیت نے دنیا بھر کی توجہ اپنی جانب مبذول کی ہے۔ کووڈ-19 وبائی مرض نے پوری دنیا میں اپنی تباہ کن شکل دکھائی ہے۔ اس مشکل گھڑی میں ہماری طبی برادری نے ایک پوشیدہ اور نامعلوم دشمن کے خلاف ایک غیر معمولی لڑائی لڑی ہے۔ انہوں نے کہا کہ راؤر کیلا اور اس کے آس پاس کے علاقوں میں سیل کی طبی ٹیموں نے اپنی بے پناہ کوششوں سے لوگوں کی حفاظت کرنے کا قابل تعریف کام کیا ہے۔صدر جمہوریہ نے کہا کہ طبی برادری کے ذریعے فراہم کی گئی بے لوث خدمات اور انسانیت کے تئیں اپنی قربانی کے لئے ملک ہمیشہ ان کا احسان مند رہے گا۔
صدر جمہوریہ نے سائنسدانوں کی بھی ان کی بے انتہا کوششوں کے لئے تعریف کی۔انہوں نے کہا کہ یہ صرف ان کی لگاتار کوششوں سے ہی ہوا کہ ہندوستان میں تاریخ کی سب سے بڑی ٹیکہ کاری مہم شروع کی گئی ہے۔ساتھ ہی ہندوستان نہ صرف ٹیکہ بنانے میں خود کفیل بن رہا ہے، بلکہ ہم دیگر ممالک کو بھی مفت یا بہت ہی مناسب قیمت پر ٹیکے مہیا کرا رہے ہیں۔
صدر جمہوریہ نے کہا کہ کووڈ-19 وبائی مرض نے ہمیں کئی اہم سبق دیئے ہیں۔ ان میں سے ایک سبق یہ ہے کہ ایک ملک کے طورپر ہمیں طبی خدمات میں اصلاح اور اسے تمام لوگوں کےلئے یکساں طورپر قابل رسا بنانے کی کوشش جاری رکھنی چاہئے۔ انہوں نے مزید کہا کہ حالیہ دنوں میں ہم نے ابتدائی طبی خدمات میں بہت زیادہ سرمایہ کاری کی ہے اور اس کے پیچھے ہمارا مقصد طبی خدمات کی توسیع کرکے دور دراز کے جن علاقوں میں طبی خدمات کی کمی ہے، وہاں تک پہنچ بنائی جائے۔ انہوں نے کہا کہ لوگوں کی درمیانی اور تیسرے درجے کی طبی خدمات تک رسائی میں بہتری یکساں طورپر ضروری ہے۔ وہیں صدر جمہوریہ نے اس بات پر خوشی کا اظہار کیا کہ آیوشمان بھارت اور پردھان منتری جن آروگیہ یوجنا کے تحت بھی اس کا خیال رکھا جارہا ہے۔
صدر جمہوریہ کا خطاب پڑھنے کے لیے یہاں کلک کریں۔
امور داخلہ کی وزارت
جنگ بندی کی خلاف ورزی کے واقعات
نئی دلّی ، 12 فروری ؍امور داخلہ کے وزیر مملکت جناب ہنس راج گنگا رام اہیر نے آج لوک سبھا میں ایک سوال کے تحریری جواب میں بتایا کہ بھارتی فوج اور بی ایس ایف عملے کی جانب سے پاکستان کے ذریعے لائن آف کنٹرول اور بین الاقوامی سرحد پر اشتعال انگیز فائرنگ اور جنگ بندی کی خلاف ورزی کے واقعات کے جواب میں فوری اور موثر کارروائی کی گئی ہے ۔ گزشتہ دو سال کے دوران اور موجودہ سال میں 31 جنوری ، 2019 تک ریاست جموں و کشمیر میں سرحد پر جنگ بندی کی خلاف ورزی کے واقعات اور سرحد پر فائرنگ کے واقعات کی تفصیل درج ذیل ہے : ۔
سال 2017 اور 2018 کے دوران اور رواں سال 31 جنوری ، 2109 تک جنگ بندی کی خلاف ورزی اور سرحد پار سے فائرنگ کے بالترتیب 971 ، 2140 اور 216 واقعات رونما ہوئے ، جن کے نتیجے میں بی ایس ایف کے عملے کے بالترتیب 4 ، 14 اور ایک جوان شہید ہوئے ہیں جبکہ بالترتیب 14 ، 53اور دو جوان زخمی ہوئے ہیں ۔
سی آر پی ایف کے عملے کو لائن آف کنٹرول اور پاکستان سے ملحق بین الاقوامی سرحد پر تعینات نہیں کیا جاتا ہے ۔
جنگ بندی کی خلاف ورزی کی نگرانی کے لئے حکومت کی جانب سے درج ذیل اقدامات کئے گئے ہیں ۔
i بین الاقوامی سرحد پر ناکہ ، فیلڈ کی قلعہ بندی ، اعلیٰ طاقتی لائٹ وغیرہ سمیت با قاعدہ دفاعی تیاریاں ۔
ii بی ایس ایف کی اجازت ؍پیشگی اطلاع کے بغیر مقامی آبادی کو بغیر اشتعال فائرنگ کے خطرات کے حامل علاقوں میں جانے سے گریز کرنے کی تعلیم دینے کے لئے سرحدی آبادی سے بی ایس ایف کی باقاعدہ ملاقاتیں ۔ سرحد پار سے ہونے والی فائرنگ کے واقعات کے بارے میں گاؤں والوں کی با خبر کرنے کی کوششیں ۔
iii جنگ بندی کی خلاف ورزی کے تمام واقعات کو پاکستانی حکام کے ساتھ معقول سطح پر اٹھانا اور قائم شدہ میکنزم کے ذریعہ اپنا احتجاج درج کرانا ۔
(U .907
سٹرک ٹرانسپورٹ اور شاہراہوں کی وزارت
سڑک، ٹرانسپورٹ اور شاہراہوں کی وزارت نے آٹوموٹیوفیول کے طور پر ایچ-سی این جی کو شامل کرنے سے متعلق عوام سے تجاویز طلب کی ہیں۔
نئی دہلی، 23 جولائی 2020، سڑک، ٹرانسپورٹ اور شاہراہوں کی وزارت نے ایک مسودہ نوٹیفکیشن نوٹیفائیڈ کیا ہے، جس میں آٹوموٹیوفیول کے طور پر ہائیڈروجن سے بھرپور سی این جی کی شمولیت کے لیے مورخہ 22 جولائی 2020 کو جی ایس آر 461  کے ذریعے سینٹرل موٹر وہیکلس رولز میں ترمیم کے لیے عوام اور سبھی شراکت داروں سے رائے اور تجاویز طلب کی ہیں۔
ملک میں آٹو موبائلس کے لیے آلودگی سے پاک ایندھنوں کے فروغ کے لیے وزارت کی طرف سے یہ ایک اور قدم ہے۔
اس سلسلے میں تجاویز اور رائے سڑک، ٹرانسپورٹ اور شاہراہوں کی وزارت، ٹرانسپورٹ بھون، پارلیمنٹ اسٹریٹ، نئی دلی، 110001 کے جوائنٹ سکریٹری  نوٹیفکیشن کی تاریخ سے 30 دن کے اندر ای-میل jspb-morth[at]gov[dot]in پر بھیجے جاسکتے ہیں۔
۔۔۔۔۔۔۔۔۔۔۔
U-4094
م ن۔ ح ا۔ ت ع۔

(Visitor Counter : 111
وزیراعظم کا دفتر
وزیراعظم ملک بھر کے فٹنس کے شائقین کے ساتھ گفتگو کریں گے
فٹ انڈیا موومنٹ کی پہلی سالگرہ پر فٹ انڈیا مذاکرات کا انعقادکیا جارہا ہے
نئی دہلی، 22 ؍ستمبر 2020: وزیراعظم جناب نریندرمودی فٹ انڈیا موومنٹ کی پہلی سالگرہ پر 24 ستمبر 2020 کو منعقد کی جانے والی ملک گیر سطح پر آن لائن منفرد تقریب، فٹ انڈیا مذاکرات کے دوران فٹنس پر اثر انداز ہونے والوں اور شہریوں کے ساتھ گفتگو کریں گے۔
اس آن لائن گفتگو کے دوران شرکت کرنے والے اپنی فٹنس کے بارے میں مختلف واقعات اور جانکاری فراہم کریں گےجبکہ وزیراعظم سے فٹنس اور اچھی صحت کےبارے میں ان کے خیالات سے رہنمائی حاصل کریں گے۔ان مذاکرات میں شرکت کرنے والوں میں وراٹ کوہلی سے لے کر ملنڈ سمن سے رجوتا دواکر کے علاوہ فٹنس پر اثر انداز ہونے والے بہت سے لوگ شامل ہیں۔
کووڈ-19 کے دوران فٹنس زندگی کا ایک اور زیادہ اہم پہلو بن گئی ہے۔اس مذاکرات میں تغذیہ ،صحت مندی اور صحت سے متعلق مختلف دیگر پہلوؤں پر بروقت اورمفید مذاکرات ہوں گے۔
معزز وزیراعظم کے ذریعہ عوامی تحریک کے نظریہ کے ساتھ فٹ انڈیا ڈائلاگ  بھارت کو ایک تندرست ملک بنانے کی خاطر ملک کے شہریوں کے ذریعہ منصوبہ مرتب کرنے کی ایک اور کوشش ہے۔ان مذاکرات کے ذریعہ فٹ انڈیا موومنٹ کے بنیادی مقصدکو مستحکم کرنا ہے،جس میں شہریوں کو صحت مندر ہنے کے آسان ، سستے اور تفریحی طریقوں میں شامل کرنا ہے تاکہ ہر بھارتی شہری کی زندگی میں فٹنس کو ناگزیر بنانے کے لئے رویوں میں تبدیلی لائی جاسکے ۔
پچھلے ایک سال کے دوران تحریک کے آغاز سے فٹ انڈیا موومنٹ کے تحت پورے ملک کے زندگی کے ہر شعبے سے تعلق رکھنے والے شائقین نے شرکت کی ہے۔فٹ انڈیا فریڈم رن ، پلاگ رن ،سائکلوتھون ، فٹ انڈیا ویک ، فٹ انڈیا اسکول سرٹیفکیٹ اور اسی طرح کے دیگر پروگراموں میں ساڑے تین کروڑ سے زیادہ لوگوں نے شرکت کی ہے اور اسے حقیقی طور پرعوامی تحریک بنادیا ہے۔
فٹ انڈیا ڈائلاگ ،جس میں پورے ملک نے فٹنس کے شائقین شرکت کریں گے، اس ویژن کو اور مستحکم کرے گا کہ یہ عام شہری ہی ہیں جن کے سراس ملک گیر تحریک کی کامیابی کا سہرا باندھا جاسکتا ہے۔
فٹ انڈیا ڈائیلاگ میں شرکت کرنے والے خواہشمند افراد 24 ستمبر کو دن میں ساڑھے گیارہ بجے این آئی سی کے لنک :
https://pmindiawebcast.nic.in پر رجوع کرسکتے ہیں۔
صحت اور خاندانی بہبود کی وزارت
ہندستان میں کووڈ-19 سے ٹھیک ہونے والے مریضوں کی کل تعداد 26 لاکھ سے زیادہ ہوئی
ٹھیک ہونے کی شرح میں مسلسل اضافہ ہونے کے ساتھ ہی شرح اموات میں لگاتار گراوٹ درج کی جارہی ہے
نئی دہلی،29اگست 2020/ ہندستان میں کووڈ-19 کے معاملوں کے انتظام کی ایک اہم خصوصیت ٹھیک ہونے والے مریضوں کی تعداد میں لگاتار ہورہا اضافہ ہے، مریض اب زیادہ تعداد میں ٹھیک ہورہے ہیں اور انہیں اسپتالوں اور گھریلو آئسولیشن  سے چھٹی دی جارہی ہے۔ بازیابی، ملک بھرمیں تمام صحت سےمتعلق سہولیات کےساتھ ساتھ گھریلو آئسولیشن کے تحت آنے والے مثبت معاملوں کی باقاعدہ اور مسلسل طور پر روزانہ نگرانی کے ذریعہ ’’نیشنل اسٹینڈر ٹریٹمنٹ پروکول‘‘کی تعمیل کرنے کے سبب حاصل ہورہی ہے۔
کووڈ -19 سے ٹھیک ہونے والے مریضوں کی تعداد آج 26 لاکھ سے زیادہ ہوگئی ہے ۔ 26 لاکھ 48ہزار 998 مریضوں کی ریکوری، بروقت اور اسٹرٹیجک پالیسی کے تحت تیزرفتار سے ٹسٹ ، وسیع پیمانے پرٹریکنگ اور موثر علاج کے ساتھ گھریلو آئسولیشن اور سہولت مراکز میں آئسولیشن اور اسپتالوں میں نگرانی کےباعث ممکن ہوسکی ہے۔
گزشتہ 24 گھنٹے میں 65050 مریض ٹھیک ہوئےہیں۔ مرکزی حکومت کے ذریعہ باقاعدگی سے ایسی ریاستوں کے ساتھ بات چیت کی جارہی ہے جہاں پر شرح اموات زیادہ ہے۔آئی سی یو میں کام کرنے کےلئے ماہر ڈاکٹروں پر خصوصی طور سے توجہ مرکوز کی جارہی ہے۔ ایمس ، نئی دہلی ہر منگل اور جمعہ کے روز اپنے ٹیلی کنسلٹیشن اجلاس کے ذریعہ ریاستوں /مرکز کے زیر انتطام علاقوں کی ڈاکٹروں کی کلینیکل ٹریٹمنٹ صلاحیتوں اور ہنر کیپسٹی بلڈنگ کا کام کررہے ہیں۔ کم وقت میں بہتر ایمبولینس خدمات کو یقینی بنانے کے ساتھ ، دیکھ بھال کےمعیارات پر توجہ دی جارہی ہے اور نان انویسیو آکسیجن، اسٹریرائڈ پر اینٹی-کوگلینٹس کا استعمال کیا جارہا ہے، جسکی وجہ سے ٹھیک ہونے کی شرح اب بڑھ کر 76.47 فی صد ہوچکی ہے۔ اس کے نتیجے میں ، عالمی رسد کے مقابلے میں ہندستان میں کووڈ کے معاملات میں شرح اموات بھی کم رہی ہے۔ اس میں مسلسل گرواٹ درج کی جارہی ہےاور فی الحال یہ 1.81 فی صد ہے۔
ہندستان میں ٹھیک ہونے کی شرح لگاتار اوپر کی جانب بڑھ رہی ہے جب کہ شرح اموات نے مسلسل کمی دیکھی جارہی ہے۔
ْْْْْْ
ملک میں دراصل کیس لوڈ یعنی سرگرم معاملوں  کی تعدادہے، جو کل مثبت معاملوں کا صرف 21.72فی صد ہے۔ یہ سبھی سرگرم معاملے کلینکل آبزرویشن کے تحت ہیں۔ ٹھیک ہونے کی شرح میں لگاتار اور مسلسل اضافہ ہونے کے ساتھ ، کووڈ-19 سے ٹھیک ہونے والے مریضوں اور سرگرم معاملوں کے درمیان کا فرق بڑھ کر تقریباً 19 لاکھ تک پہنچ چکا ہے۔
کووڈ-19 سے متعلق معاملات، رہنما ہدایات اور صلاح مشورے کے بارے میں تمام مصدقہ اور تازہ ترین معلومات کے لئے باقاعدگی سے دیکھیئے https://www.mohfw.gov.in/ and @MoHFW_INDIA. ۔
کووڈ-19 سے متعلق تکنیکی سوالوں کو technicalquery.covid19[at]gov[dot]in پر اور دیگر سوالات کو ncov2019[at]gov[dot]in پر ای میل اور @CovidIndiaSeva . پر ٹوئیٹ کے ذریعہ پوچھا جاسکتا ہے۔
کووڈ 19 سے متعلق کسی بھی معلومات کے لئے صحت اور خاندانی بہبود کی وزارت کے ہیلپ لائن نمبر +91-11-23978046 یا 1075 ). : ٹول فری) پرکال کریں۔ کووڈ-19پر ریاستوں /مرکز کے زیر انتظام علاقوں کے ہیلپ لائن نمبروں کی فہرست
https://www.mohfw.gov.in/pdf/coronvavirushelplinenumber.pdf پر دستیاب ہے۔
م ن۔ ش ت ۔ ج
Uno-4906
(Visitor Counter : 168